Id-Deċiżjoni tal-Kummssjoni
tal-21 ta' Awwissu 2001
li timplimenta d-Direttiva tal-Kunsill 89/106/KEE dwar il-klassifika tal-prestazzjoni waqt nar minn barra fuq is-soqfa u l-koperturi tas-soqfa
(innotifikata fid-dokument numru K(2001) 2474)
(Test b'rilevanza għaż-ŻEE)
(2001/671/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 89/106/KEE tal-21 ta' Diċembru 1988 dwar l-approssimazzjoni tal-liġijiet, ir-regolamenti u d-dispożizzjonijiet amministrattivi ta' l-Istati Membri dwar il-prodotti għall-bini kif l-aħħar emendata bid-Direttiva 93/68/KEE [1], u b'mod partikolari l-Artikolu 20 [2] (a) tagħha,
Billi:
(1) L-Artikolu 3(2) tad-Direttiva 89/106/KEE jipprovdi illi sabiex jitqiesu l-livelli differenti tal-protezzjoni għax-xogħlijiet għall-bini li jistgħu jeżistu f'livelli nazzjonali, reġjonali jew lokali, kull ħtieġa essenzjali tista' toħloq li jiġu stabbiliti klassijiet fid-dokumenti ta' interpretazzjoni. Dawn id-dokumenti ġew ippubblikati bħala "Il-Komunikazzjoni tal-Kummissjoni rigward id-dokumenti interpretattivi tad-Direttiva 89/106/KEE" [3].
(2) Il-paragrafu 2.2 tad-dokument ta' interpretazzjoni Nru 2 jelenka numru ta' miżuri interrelatati li jissodisfaw il-ħtieġa essenzjali "Is-Sigurtà f'każ ta' nar" illi flimkien jikkontribwixxu sabiex jiddefinixxu l-istrateġija tas-sigurtà kontra l-ħruq li tista' tiġi żviluppata b'modi differenti fl-Istati Membri.
(3) Il-paragrafu 4.2.1 tad-dokument ta' interpretazzjoni Nru 2 jiġġustifika l-ħtieġa ta' livelli differenti għall-ħtieġa essenzjali bħala funzjoni tat-tip, l-użu u l-lokalità tax-xogħol għall-bini, it-tqassim tiegħu u d-disponibbiltà tal-faċilitajiet ta' emerġenza.
(4) Il-paragrafu 4.3.1.2.2 tad-dokument ta' interpretazzjoni Nru 2 jidentifika l-ħtiġiet tal-prodotti għall-bini rigward is-soqfa esposti għan-nar minn barra.
(5) Il-livelli differenti ta' dawn il-ħtiġiet li jeżistu fl-Istati Membri jistgħu jiġu espressi f'sistema ta' klassijiet li mhumiex inklużi fid-dokument ta' interpretazzjoni Nru 2.
(6) L-Artikolu 6(3) tad-Direttiva 89/106/KEE jipprovdi illi l-Istati Membri jistgħu jistabbilixxu l-livelli ta' l-prestazzjoni li jridu jitħarsu fit-territorju tagħhom biss ġewwa l-klassifiċi adottati fil-livell Komunitarju u bla ħsara biss għall-użu tal-klassijiet kollha jew ta' wħud minnhom jew ta' klassi waħda.
(7) Fin-nuqqas ta' metodu waħdieni tat-testijiet, armonizzat għal kollox, il-klassifika wżata f'din id-Deċiżjoni għandha tkun imsejsa fuq standard wieħed li jħaddan tliet metodi distinti ta' testijiet li jwieġbu għax-xenarji differenti tar-riskji tan-nar. Din hija meqjusa li hija soluzzjoni interim sakemm tkun tista' tinkiseb l-armonizzazzjoni sħiħa permezz ta' l-iżvilupp ta' metodu tat-testijiet armonizzat għal kollox. Ġaladarba jinkiseb dan ta' l-aħħar, din id-Deċiżjoni tista' tiġi emendata sabiex tqis il-metodu l-ġdid tat-testijiet u l-klassifiċi assoċjati miegħu.
(8) Il-miżuri maħsuba f'din id-Deċiżjoni huma skond l-opinjoni tal-Kumitat Permanenti għall-Bini,
ADOTTAT DIN ID-DEĊIŻJONI:
Artikolu 1
Hija hawnhekk stabbilità sistema ta' klassifika Komunitarja kif previst bid-Direttiva 89/106/KEE rigward il-prestazzjoni tas-soqfa u l-koperturi ta' soqfa kontra n-nar minn barra.
Din is-sistema ta' klassifika għandha tkun kif iddikjarata fl-Anness ma' hawn.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fil-21 ta' Awissu 2001.